《挽孙处士》
宋代·陈著

魁阀分根异，充然秀气储。
少年古心貌，危世旧诗书。
鵩怪来何早，熊祥梦竟虚。
遥知蕙帐下，昼哭痛何如。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。